ועדת העבודה, הרווחה והבריאות, כנסת 18, פרוטוקול מספר 723, 2012-06-12 12:30

אורלי לוי אבקסיס: שלום, צהרים טובים.

אורלי לוי אבקסיס: היום ה-12.6.2012, כ"ב בסיוון תשע"ב, אני מתכבדת לפתוח את ישיבת ועדת העבודה, הרווחה והבריאות של הכנסת.

אורלי לוי אבקסיס: השעה היא כמעט 12:50.

אורלי לוי אבקסיס: הנושא שנמצא היום על סדר-יומה של הישיבה הוא הצעה לסדר במסגרת דיון מהיר: פגיעה בזכות למימוש נופשון לילדים עם צרכים מיוחדים המשולבים בחינוך הרגיל בקייטנות הקיץ.

אורלי לוי אבקסיס: זוהי הצעה לדיון מהיר של מספר חברי כנסת, וכמובן ביניהם חברת הכנסת אורית זוארץ, חבר הכנסת דניאל בן-סימון, חבר הכנסת אורי מקלב, ואנוכי חברת הכנסת אורלי לוי אבקסיס.

אורלי לוי אבקסיס: אנחנו נעשה פה איזושהי סקירה קצרה.

אורלי לוי אבקסיס: אני אתן כמובן גם לחברי הכנסת המציעים את זכות הדיבור ואחר כך אנחנו עבור לנוכחים בחדר כדי להבין את הבעייתיות כפי שהיא מצטיירת מהנושא פה.

אורלי לוי אבקסיס: לאלו שצופים בנו גם בבית אני רוצה לומר שאנחנו מדברים פה על ילדים שנמצאים על הרצף של האוטיזם כאשר חלקם גם משולבים במסגרות הפורמאליות הרגילות.

אורלי לוי אבקסיס: מדינת ישראל מכירה בכך וגם בצורך.

אורלי לוי אבקסיס: לשם כך, בין היתר, גם משרד החינוך מעביר תקציבים לסייעות לאורך שנה שלמה כאשר באותם תקציבים לסייעות נכללת כל השנה, 12 חודשים, ובלי יוצא מהכלל לגבי חופשים וחגים.

אורלי לוי אבקסיס: הכסף הזה מועבר לשלטון המקומי, כמובן לכל עיר ועיר, למועצה או לעירייה, והם אמורים לשלם תשלום לסייעות.

אורלי לוי אבקסיס: כמובן שגם למשרד הרווחה יש פה חלק, בעיקר באותן מסגרות של החופשים.

אורלי לוי אבקסיס: אבל אנחנו מגלים שישנה פה איזושהי הפרדה בין ילדים שנמצאים בחינוך הרגיל לבין ילדים יחידניים, ואנחנו תיכף גם נבקש מגורמי המקצוע להסביר לנו מהי אותה הפרדה, ומדוע כאשר אנחנו מגיעים לחופשת הקיץ הכספים האלו לא מגיעים ליעד שלהם והורים נדרשים להוציא מהכיס שלהם כדי לממן את השתתפותם של הילדים במסגרות האלה, בקייטנות הללו.

אורלי לוי אבקסיס: תיכף נגלה לאן הכסף הולך ואת מה שהוא משרת בחודשים האלה.

אורלי לוי אבקסיס: ראשונת הדוברים חברת הכנסת אורית זוארץ שיזמה את הדיון.

אורית זוארץ: תודה לחברתי יושבת-ראש הוועדה על קיום הדיון, לחבר הכנסת בן-סימון ולחברים שהצטרפו.

אורית זוארץ: היוזמה לקיום הדיון המהיר והדחוף הזה עלתה כתוצאה מפנייה של הורים לילדים עם צרכים מיוחדים שהם משולבים במשך כל השנה ומסגרות שנותנות מענה לילדים עם צרכים מיוחדים בקיץ המשלבות ילדים שאין להם קשיים כאלה או אחרים וילדים עם צרכים מיוחדים.

אורית זוארץ: הפנייה היתה בעיקר לאור העובדה שאין להם אפשרות לממש את הזכות הכספית לנופשון בחודשי הקיץ מכיוון שהם לא משולבים במסגרות של הרווחה.

אורית זוארץ: כשהבנו שיש כאן איזשהו פער או קושי ביקשנו לקיים את הדיון הזה, וביקשנו לזמן גם את גורמי החינוך וגם את גורמי הרווחה כי נוצר מצב פרדוקסאלי.

אורית זוארץ: לאורך כל השנה הילדים נמצאים במסגרת החינוך הרגיל שמפוקח על-ידי משרד החינוך, החינוך הנורמטיבי, או בתי-הספר הרגילים.

אורית זוארץ: משרד החינוך באמצעות הפיקוח על החינוך המיוחד ומורות השילוב ומלוות השילוב משתלבים בבתי-הספר של מערכת החינוך ולא בחינוך המיוחד.

אורית זוארץ: כאשר הקיץ מגיע והם רוצים להמשיך את הפעילות של הילדים באותן מסגרות ומערכות קיץ שמפוקחות על-ידי משרד החינוך, הקייטנות, הנופשונים עם לינה או בלי לינה.

אורית זוארץ: הבנתי שיש איזושהי אבחנה האם זה עם לינה או בלי לינה.

אורית זוארץ: אבל כל הקייטנות והנופשונים מפוקחים על-ידי משרד החינוך, ובעצם להורים לילדים עם הצרכים המיוחדים שמשולבים אין אפשרות לקבל את האפשרות הזאת במימון המדינה כי הם לא מפוקחים על-ידי משרד הרווחה.

אורית זוארץ: למשרד הרווחה יש את הפיקוח שלו על המסגרות שלו.

אורית זוארץ: במסגרות שלו, ממה שהבנתי ואני אשמח שיתקנו אותי, שוהים ילדים עם צרכים מיוחדים.

אורית זוארץ: אין שם את הנושא של השילוב, נושא השילוב מתאפשר רק בקייטנות העירוניות שם זה המקום היחידי.

אורית זוארץ: אם הורה רוצה לשלוח את הילד למחנה קיץ בנושא טבע או מדעים או שפות או תחום אחר שהחברים שלו מהיישוב, מהקהילה, הולכים אליו הוא לא יכול, הוא מנוע.

אורית זוארץ: אנחנו ביקשנו דיון כדי לפתוח את הנושא הזה.

אורית זוארץ: דעתי האישית, ויכול מאוד להיות שאנשים יחלקו עליי, היא שאם יש מערכת חינוך שמפקחת על החינוך לאורך כל השנה בעיניי היא מספיק טובה גם לפקח על החינוך גם בחופשות הקיץ.

אורית זוארץ: לכן, הילדים יכולים להשתלב.

אורית זוארץ: הזכות צריכה להיות זכות של הורה.

אורית זוארץ: אם ההורה זכאי להשתתפות של המדינה בפעילות קיץ, קייטנה או נופשון, צריכים לקבל ואוצ'ר ולממש אותו במערכת מפוקחת.

אורית זוארץ: על זה אין ויכוח.

אורית זוארץ: אבל הפיקוח של משרד החינוך בעיניי מספיק טוב גם במקרה הזה.

אורלי לוי אבקסיס: יכול להיות שכל הסיפור הזה הוא חוסר תיאום בין המשרדים השונים.

אורית זוארץ: אני בדקתי את זה אתמול עם חברת הכנסת תירוש שהיתה מנכ"לית המשרד, והיא אמרה שהיא מכירה את התופעה הזו משנים עברו.

אורית זוארץ: אנחנו הוצאנו את הנתונים ממשרד החינוך.

אורית זוארץ: יש כמעט 110,000 ילדים משולבים במערכת החינוך.

אורלי לוי אבקסיס: שבקיץ אין להם מסגרת, אלא אם כן הולכים לקייטנה העירונית.

אורית זוארץ: אם רוצים ללכת לקייטנה בנושא מדעים, או בנושא טבע או גלישה, הם משלמים על זה.

אורית זוארץ: יש הרבה מאוד קייטנות שהן יותר אקטיביות, הן לא מפוקחות על ידי משרד החינוך.

אורית זוארץ: הם יכולים לרכוש את השירות אבל בכסף מלא.

אורית זוארץ: הם לא יכולים לממש את הזכות להשתתפות.

אורלי לוי אבקסיס: לסייעת.

אורית זוארץ: בדיוק.

אורית זוארץ: כשבדקנו את זה עם אלו"ט, ויש כאן נציגה שלהם, הסתבר שזה לא רק ילדים עם אוטיזם, אלא מדובר על כל הרצף של ילדי שילוב.

אורית זוארץ: יש כאן זכות של המדינה שנקבעה בחוק שהילד הזה זכאי לנופשון, קייטנה – תקראו לזה איך שאתם רוצים – אבל הוא לא יכול לממש את זה בגלל ענייני פיקוח.

אורית זוארץ: כמו שמפקחים כל השנה יפקחו גם בקיץ, צריך להסדיר את זה.

אורית זוארץ: יש כאן גם הורים ואני חושבת שמאוד חשוב לשמוע אותם.

אורית זוארץ: תודה.

אורלי לוי אבקסיס: בוודאי, אנחנו נשמע את כולם.

אורלי לוי אבקסיס: תודה רבה, חברת הכנסת אורית זוארץ.

אורלי לוי אבקסיס: אנחנו פונים עכשיו לחבר הכנסת דניאל בן-סימון.

דניאל בן-סימון: גברתי היושבת-ראש, לשם שינוי באתי רק לשמוע.

אורלי לוי אבקסיס: אבל אתה אחד מהמציעים.

אורלי לוי אבקסיס: אתה אומר: שמנו את הבעיה, אתה מזדהה איתה.

דניאל בן-סימון: היא דיברה כאילו מתוך תוכי וכל מילה שלה היתה מדודה.

דניאל בן-סימון: תודה רבה.

אורלי לוי אבקסיס: חבר הכנסת אורי מקלב שהוא גם אחד מהמציעים צריך להגיע בהמשך, אנחנו ניתן לו את זכות הדיבור כשהוא יגיע.

אורלי לוי אבקסיס: עכשיו בואו נראה איפה הדברים עומדים.

אורלי לוי אבקסיס: לפני שאנחנו נפנה למשרדים השונים אנחנו נתחיל דווקא עם אלו"ט.

אורלי לוי אבקסיס: כרמל אבנד, מנהלת חטיבת נעורים, בבקשה.

כרמל אבנד: שלום.

כרמל אבנד: האמת היא שכל שנה בתקופה הזאת מגיעות אלינו הרבה מאוד פניות של הורים לילדים משולבים יחידנית העומדים בפני חופשת קיץ מאוד מאוד ארוכה.

אורלי לוי אבקסיס: בואי תסביר מה זה משולבים יחידנית לעומתם המשולבים האחרים.

כרמל אבנד: ילדים או תלמידים משולבים יחידנית הם תלמידים שלומדים במערכת החינוך הרגילה ומאובחנים ומוכרים על-ידי המערכת כילדים או תלמידים בעלי לקויות מורכבות.

כרמל אבנד: הם עברו ועדת שילוב.

כרמל אבנד: אם אני מדברת על הלקות הספציפית של PDD אז בחלק גדול, אם לא ברוב המקרים, אלו ילדים שנזקקים למשלבת שנמצאת איתם במהלך כל השנה ומלווה אותם.

כרמל אבנד: הם צריכים את התיווך.

אורלי לוי אבקסיס: מי משלם את הכסף של המשלבת?

אורלי לוי אבקסיס: האם משרד החינוך?

כרמל אבנד: משרד החינוך מעביר לרשויות המקומיות והרשויות המקומיות בפועל מעסיקות את המשלבת.

כרמל אבנד: משרד החינוך מעביר, כפי שאמרה חברת הכנסת אורית זוארץ, משכורת לשנה שלמה.

כרמל אבנד: מעביר משכורת לשה שלמה, אבל לא מתפעל.

כרמל אבנד: נסגר בית-הספר והילדים שלאורך כל השנה מופלים לרעה מבחינת קבלת זכויות גם לאורך כל שנת הלימודים, בחופשה זה בוהק עוד יותר.

אורלי לוי אבקסיס: למה הם מופלים לרעה לאורך שנת הלימודים?

כרמל אבנד: למשל, משולבים היחידנים לא מקבלים הסעות.

כרמל אבנד: למשל, יום הלימודים שלהם קצר יותר.

כרמל אבנד: זאת אומרת, יש זכויות שלאורך כל השנה הם לא מקבלים.

כרמל אבנד: בחופשת הקיץ כמובן הסיפור עוד יותר מורכב.

אורית זוארץ: לעומת החינוך המיוחד המלא.

כרמל אבנד: לעומת החינוך המיוחד המלא כי הם בעצם לא נמצאים בשום מסגרת.

כרמל אבנד: המשלבת שיש עבורה תקציב, יש תקציב ברשות המקומית, ואין מקום מוגדר שבו היא יכולה לעבוד עם הילד.

כרמל אבנד: חבל, כי אפשר לעשות הרבה מאוד דברים.

כרמל אבנד: יחד עם משרד הרווחה אנחנו ניסינו לבנות כל מיני מודלים ייחודיים.

כרמל אבנד: גם העמדות של ההורים בקטע הזה הן קצת שונות כי יש הורים שרוצים מסגרות שהן בנויות במיוחד לילדים המשולבים יחידנית, יש כאן הורה אחד שמוביל מסגרת כזאת.

כרמל אבנד: יש הורים שהאג'נדה שלהם היא שאם הילד לאורך כל השנה נמצא עם ילדים רגילים הם רוצים שגם בחופשות הילד ישתבץ בתוך מסגרת פעילות יחידנית ולא ישתבץ ביחד עם ילדים אחרים.

אורלי לוי אבקסיס: אבל מה שקורה היום, אין לא את זה ולא את זה בחופשות.

כרמל אבנד: יש מעט מאוד, יש מעט מאוד ולא מספק.

כרמל אבנד: רוב הילדים לא נהנים מזה.

כרמל אבנד: אני יכולה להגיד שיש מקרים מאוד חריגים שהם מוכרים על-ידי קייטנות עירוניות, ואז רק במהלך התקופה שבה הקייטנה העירונית עובדת המשלבת יכולה להשתבץ איתו ולקבל את המשכורת.

כרמל אבנד: כמובן אז לא ניתן לקבל את טופס ההשמה של משרד הרווחה כיוון שמשרד הרווחה יכול להכיר בקייטנה רק אם זה קבוצת ילדים ואם זה גוף שזכה במכרז של משרד הרווחה.

כרמל אבנד: זאת אומרת, גם אם יש אפשרות ליהנות מהסייעת לא ניתן ליהנות מהתמיכה הכספית של משרד הרווחה.

כרמל אבנד: הוא לא יכול להכיר בקייטנה שלא עברה אצלו מכרז או לא עומדת בתנאים שהוא מציב.

אורלי לוי אבקסיס: גם אם היא עומדת בתנאים של משרד החינוך, כאשר לאורך כל השנה הילדים האלה משולבים במסגרות משרד החינוך, באותו פיקוח ואישור של משרד החינוך.

כרמל אבנד: נכון מאוד.

אורלי לוי אבקסיס: זאת אומרת, מה שטוב לאורך שנת הלימודים מבחינת משרד הרווחה לא טוב בחופשות מבחינת משרד הרווחה.

אורלי לוי אבקסיס: כי מה שעבר את המסננת של משרד החינוך לאורך כל השנה ומספיק טוב למשרד הרווחה, אבל עובר את המסננת של משרד החינוך בחופשות, לא מספיק טוב למשרד הרווחה.

כרמל אבנד: זה לא עומד בתנאי המכרז.

כרמל אבנד: הצעתנו, ויש לי כבר מסמך שלפני שלחנו, אבל כל שנה אנחנו במשא-ומתן, בעיקר עם משרד החינוך, לראות איך אפשר למצוא פתרונות כי באמת הורים מגיעים למצבים מאוד מאוד קשים.

כרמל אבנד: אני רוצה להזכיר שגם כאשר ילדים על הספקטרום האוטיסטי לומדים בתוך המערכת החינוך הרגילה, אחד הדברים המאפיינים את הלקות הזאת היא שזה ילדים שלא מבינים סכנות.

כרמל אבנד: הם יכולים לסכן את עצמם או את הסובבים והם חייבים השגחה מתמדת ברובם הגדול, וזה משהו שהוא מתיש ומאוד מעייף.

כרמל אבנד: הורים גם כך צריכים להשגיח עליהם רוב שעות היום, ולכן הורים ממש קורסים בימי החופשה.

כרמל אבנד: אנחנו הצענו למשרד החינוך כבר לפני שנה איזושהי תכנית חדשנית.

כרמל אבנד: אמרנו להם בדיוק כפי שאתם דיברתם: בואו תבנו.

כרמל אבנד: כשאתם בונים את התכנית החינוכית היחידנית לאורך שנת הלימודים קחו בחשבון שגם החופשות זה תכנית לימודים.

כרמל אבנד: בואו תראו איך אתם מכניסים את המערך, משתמשים בבן-אדם שלכם, במשלבת, ורואים איך בונים, כי ילד יכול להיות בקבוצה והוא יכול ללמוד בספריית בית-הספר, ויכולים להיות הרבה מאוד מתקנים.

אורלי לוי אבקסיס: הבנות שלי נמצאות בבית-ספר "דרור" שהוא בית-ספר יחידני שבו יש שילוב לאורך כל השנה ביחד עם בית-ספר רימון.

אורלי לוי אבקסיס: אני רוצה להגיד לך שזה נותן ערך מוסף לא רק לילדים המשולבים, אלא גם לאלה המשלבים.

אורלי לוי אבקסיס: הילדים לומדים האחד מהשני.

אורלי לוי אבקסיס: אם אנחנו מדברים על ילדים המשולבים במערכת הפורמאלית הרגילה אז זה עולה למדינה יותר זול מאשר מצב בו הם יוחזקו לאורך כל השנה במסגרת יחידנית מובנית.

אורלי לוי אבקסיס: ולכן, אולי כדאי לשפר יותר את התכניות שיש לגבי השילוב כי זה גם נותן לילד יותר כלים בהמשך, וזה גם חוסך כסף, בסופו של דבר.

כרמל אבנד: באמת בית-ספר "דרור" הוא דוגמה למסגרות מדהימות שעובדות ביחד, ממש מדהימות.

כרמל אבנד: אני אשמח להעביר לך את נייר העמדה שלנו אותו העברנו כבר מזמן שבאמת זו ההתייחסות.

כרמל אבנד: ברגע שאפשר יהיה לקבץ קבוצה, גם אם הקבוצה פיזית לא נמצאת ביחד, לדוגמה, אם יש מתנ"סים שעושים קייטנות ואנחנו אומרים שהמתנ"סים עובדים עם הילדים קבוצות קבוצות, ובכל קבוצה אפשר יהיה לשלב ילד ומשלבת, אז אתה נותן להם גם את הפתרון שהם יכולים ליהנות לאורך זמן מקייטנות מאוד ארוכות וגם ליהנות מתקציבי הרווחה.

כרמל אבנד: המלצתנו היא – מכיוון שמערכת החינוך מכירה את הילדים ויודעת מה הם צריכים, אז שהיא תבנה את תכנית העבודה, היא תיקח אחריות.

אורלי לוי אבקסיס: מה אמרו לנו?

כרמל אבנד: לא ענו לנו.

אורלי לוי אבקסיס: אני מתלבטת עכשיו אם לפנות יותר להורים ואחר כך לבדוק עם המשרדים.

אורית זוארץ: בוא נשמע את ההורים.

אורלי לוי אבקסיס: אז בוא נשמע את ההורים.

אורלי לוי אבקסיס: אנחנו נשים את השאלה הזאת פתוחה.

אורלי לוי אבקסיס: אני אבקש מהמשרדים, בעיקר ממשרד החינוך, לבדוק למה לא ענו לכם.

אורלי לוי אבקסיס: אולי יש להם בכלל תכניות משלהם שהם פיתחו ואנחנו בכלל נברך.

אורלי לוי אבקסיס: אבל אנחנו מאוד נכעס אם זה סתם יישאר כוואקום.

אורלי לוי אבקסיס: עו"ד רויטל לן-כהן, חברה באפ"י, קואליציית משפחות מיוחדות.

רויטל לן-כהן: נכון.

רויטל לן-כהן: אפ"י היא העמותה של האספרגר ישראל.

רויטל לן-כהן: קואליציות המשפחות המיוחדות זה קואליציה שנותנת מקום להורים לילדים עם צרכים מיוחדים מכל המגוון הקיים.

רויטל לן-כהן: אני רוצה לומר כמה דברים.

רויטל לן-כהן: ראשית, עניין היסטורי.

רויטל לן-כהן: פעם הילדים האלה היו במוסדות אז לא חשבו על משהו אחר ופשוט לא טרחו להתקדם.

רויטל לן-כהן: אני רוצה להוסיף על מה שאמרה כרמל.

רויטל לן-כהן: הסייעות בדרך כלל, בגלל שהן מועסקות על ידי הרשות, ובחוזר מנכ"ל משרד החינוך ניסח את זה: הרשות רשאית להעביר את הכסף, הם מפטרים אותן.

רויטל לן-כהן: ואז לא רק שהיא לא עובדת ובטח לא מלווה את הילדים - - -

אורלי לוי אבקסיס: הכסף נשמר איפשהו?

רויטל לן-כהן: תיכף אני אספר לך איפה הוא נשמר כי כבר היה על זה פעמיים דיון באחת הוועדות הכנסת.

רויטל לן-כהן: אין רצף עם הילד, כי מי ירצה לעבוד עשרה חודשים ושיפטרו אותו חודשיים ולחכות בבית עוד עשרה חודשים?

רויטל לן-כהן: אנחנו גם לא מצליחים להעסיק את הסייעות שיתמקצעו גם במקצוע וגם בילד כי זה מאוד חשוב להכיר את הילד.

אורלי לוי אבקסיס: את אומרת שבגלל הלקונה הזאת יש לילדים המיוחדים האלה יש קושי גם להתחבר, גם להיפתח וגם להכיר.

אורלי לוי אבקסיס: לכל אחד מהם יש גם את האפיונים המאוד מיוחדים לו.

אורלי לוי אבקסיס: האם בכל שנה הוא מקבל סייעת אחרת?

רויטל לן-כהן: אלא אם כן אנחנו מצליחים ברשויות מסוימות שמבינות את העניין ועוזרות.

רויטל לן-כהן: רוב הרשויות מפטרות בפועל.

אורלי לוי אבקסיס: לגבי הרשאית – האם זה בחוק או בתקנות?

רויטל לן-כהן: תקנה, זה חוזר מנכ"ל.

רויטל לן-כהן: זה נמוך.

אורלי לוי אבקסיס: נמוך מתקנות, וזה של משרד החינוך.

אורלי לוי אבקסיס: אם כך, יש לנו עכשיו כתובת בנושא בו אנחנו מדברים.

אורלי לוי אבקסיס: מה נעשה עם הכסף?

אורלי לוי אבקסיס: האם ההורים יכולים להשתמש בו?

רויטל לן-כהן: לפני שלוש שנים היינו בוועדה לפניות הציבור.

רויטל לן-כהן: הביאו את נציגי משרד הבריאות, משרד החינוך והרשויות המקומיות.

רויטל לן-כהן: זה לא היה אז הרווחה כי דיברנו על סייעת לקייטנות העירוניות.

רויטל לן-כהן: בהתחלה הם אמרו שזה לא נכון שזה ל-12 חודשים, זה רק לעשרה.

רויטל לן-כהן: אחר כך הם הודו שזה ל-12.

רויטל לן-כהן: ואז נדמה לי שחבר הכנסת מקלב שאל אותם: איפה הכסף?

רויטל לן-כהן: הם אמרו: אנחנו רק מעבירים.

רויטל לן-כהן: היה כץ ממשרד החינוך והוא אמר: אנחנו רק אחראים שזה עובר.

רויטל לן-כהן: אנחנו לא יודעים מה עושים עם זה.

רויטל לן-כהן: ואז מהרשויות מהמקומיות היה מי שהיה אז יושב-ראש הרשויות המקומיות והוא אמר:

רויטל לן-כהן: אנחנו נבדוק, זה לא בסדר.

רויטל לן-כהן: אם זה מגיע אלינו, הרי זה סוג של קבלת דבר במרמה, וזו המילה הכי עדינה שאני יכולה.

רויטל לן-כהן: הוא אמר: אנחנו נבדוק, לא יכול להיות דבר כזה.

רויטל לן-כהן: זה היה לפני שלוש שנים והכסף עדיין נכנס לתוך מחלקות החינוך בעירייה ונשאר שם – כסף צבוע של ילד לפי תעודת זהות.

אורלי לוי אבקסיס: והוא משמש למשהו אחר לגמרי.

רויטל לן-כהן: למחלקת החינוך בעירייה.

רויטל לן-כהן: אני אגיד לך למה הם עושים את זה, לדעתי, ואני משערת.

רויטל לן-כהן: משרד החינוך מעביר 70% משכר סייעת והעיריות אמורות להשלים 30.

אורלי לוי אבקסיס: יופי, מצאו להם קופה קטנה להשלמה.

אורלי לוי אבקסיס: בכלל אין מטצ'ינג בסוף.

רויטל לן-כהן: ואז מאוד נוח לפטר אותה.

רויטל לן-כהן: גם לא חייבים לה שום דבר כי היא עבדה זמנית עשרה חודשים.

רויטל לן-כהן: לא מכשירים אותם, לא מטפלים בהם, לא מטפחים אותם והילדים נפגעים.

אורלי לוי אבקסיס: ואז כל הסרט מתחיל מחדש עם סייעות אחרות.

רויטל לן-כהן: צריך להבין שזה במיוחד בילדים אוטיסטים שגם כך קשה להם להיקשר לאנשים חדשים ומעברים ושינויים זה בבסיס הלקות, וזה כל שנה מחדש.

אורלי לוי אבקסיס: מה עושים הורים לילדים בחופשות הקיץ כאשר הם לא מוצאים את המסגרות הללו?

רויטל לן-כהן: שוברים את הראש.

רויטל לן-כהן: זה לא רק כמה קשה לנו כהורים.

רויטל לן-כהן: ילד שזקוק לשגרה, שקשה לו לצאת משגרה, שיוצא לחודשיים משגרה, זה התפרקות אדירה.

רויטל לן-כהן: נמצאים פה שני הילדים שלי.

רויטל לן-כהן: הגדול הוא ילד עם אוטיזם.

רויטל לן-כהן: לוקח לנו כל פעם עד כמעט ינואר לאפס אותו מחדש לתוך הלימודים.

רויטל לן-כהן: אנחנו מבזבזים שליש שנה כל שנה כי כל שנה יש משלבים חדשים.

אורלי לוי אבקסיס: זה מטורף.

אורלי לוי אבקסיס: אני הבנתי שחבר הכנסת אורי מקלב דן בוועדה לפניות הציבור כשהוא היה יושב-ראש הוועדה לפניות הציבור, והוא גם שאל את השאלות שאנחנו שואלים שוב הפעם פה.

אורלי לוי אבקסיס: גם שם נאמר לו.

רויטל לן-כהן: אני אשמח לשלוח לך את הפרוטוקול, הוא שמור לי.

אורלי לוי אבקסיס: אני בטוחה שחבר הכנסת אורי מקלב גם זוכר אותו בעל-פה עם הזיכרון שלו.

אורלי לוי אבקסיס: חבר הכנסת מקלב גם הוא בין מציעי הדיון המהיר ואני אתן לו זכות דיבור.

אורלי לוי אבקסיס: תאיר את עינינו לפני כמה זמן היה ומה אמרו לכם שם בוועדה.

אורי מקלב: התשובות היו מתחמקות, זה ברור.

אורי מקלב: ושיבדקו את זה.

אורלי לוי אבקסיס: כמה זמן עבר מאז?

רויטל לן-כהן: שלוש שנים.

אורי מקלב: כן, שלוש שנים.

אורי מקלב: כשאומרים נבדוק אז אין תשובה עכשיו, את יודעת.

אורלי לוי אבקסיס: הרוויחו זמן.

אורי מקלב: הרוצה לשקר מרחיק עדותו.

אורי מקלב: לבדוק זה עוד זמן.

אורי מקלב: אני תמיד מזדהה עם הורים שמגיעים לכאן.

אורי מקלב: הפעם תפסתי טרמפ על חברת הכנסת אורית זוארץ שהעלתה את הנושא ואני הצטרפתי לנושא הזה בגלל עוד דברים שרציתי להוסיף, אני לא אחזור על מה שהיא אמרה.

אורי מקלב: אחד מהדימויים של חברי הכנסת הוא שהם לא נמצאים בדיון מספיק זמן, הם קופצים, יוצאים, באים מאוחר.

אורי מקלב: אבל מה לעשות שעכשיו יש דיון בוועדה לפניות הציבור בעקבות דברים שאני הצגתי שם.

אורי מקלב: אני מתנצל מראש, אני אשאר כמה זמן שאפשר.

אורי מקלב: אנחנו פוגעים בדימוי שלנו, אבל זה גם בגלל המשא, מה אפשר לעשות?

אורי מקלב: אני אומר את זה בשקיפות מלאה, בגילוי נאות.

אורלי לוי אבקסיס: זה בגלל שאתה עושה עבודה יסודית.

אורי מקלב: כל הורה צריך להתמודד בחופש ולא קל לו עם הילדים בחופש.

אורי מקלב: הקושי מתעצם שבעתיים כאשר מדובר בילד מיוחד, וכאשר הילד הוא יותר מיוחד הקושי הוא יותר גדול.

אורי מקלב: אני חושב שפעם אחת כאשר אחת מחברות הכנסת רצתה להסביר בדיון מסוג אחר שקיימנו על ההתמודדויות אמרו: כשיש לנו ילד בריא והוא נמצא יום-יומיים בבית ואנחנו צריכים להישאר איתו בבית, והכול בסדר איתו כי הוא מצייר, אנחנו כבר יוצאים מדעתנו אחרי 24 – 48 שעות.

אורי מקלב: .

אורי מקלב: האימהות לוקחות את העול הזה.

אורי מקלב: מה נגיד על הורים אחרים, ובמיוחד בנושא שילוב בתכניות הקיץ?

אורי מקלב: חוץ מהסייעות הרגילות יש סייעות בריאות.

אורי מקלב: למשל, ילד חולה בסכרת והוא נמצא בגן ילדים.

אורי מקלב: הילד הזה לא יכול להיות בגן הילדים בלי סייעת.

אורי מקלב: גם הם נפגעים גם כן ולא נמצאים בקייטנות.

אורי מקלב: הדבר שבלט מאוד מאוד - וזו תופעה שהיתה בעשרות, בירושלים זה בוודאי היה - הוא נושא ההסעות.

אורי מקלב: ילד בכיתה משולבת לא נמצא בשכונה שלו.

אורי מקלב: לפעמים אלו הסעות שלוקחים אותם מקצה לקצה.

אורי מקלב: כיתה משלבת לא נמצאת בכל שכונה ולא בכל בית-ספר.

אורלי לוי אבקסיס: משרד החינוך מחויב, לא?

אורי מקלב: לא.

אורי מקלב: בהסעות כן, אבל לא כשמגיע הקייטנה בחודש יולי.

אורית זוארץ: גם לא להסעות במשך השנה.

אורית זוארץ: למשולבים יחידנית - - -

שולמית כהן: לא, זה לא מדויק.

שולמית כהן: אני ארצה אחר כך להעמיד דברים על דיוקם.

אורי מקלב: כן יש הסעות.

אורי מקלב: אני מכיר מקרוב את ירושלים, החזקתי את תיק החינוך.

אורי מקלב: יש היום הסעות משכונות מאוד מרוחקות, הסעות של חמישה-שבעה קילומטר משכונה לשכונה והילד או הילדים מוסעים כל יום.

אורי מקלב: ההורים לא יכולים לשלוח את הילדים בלי הסעה לבית-הספר.

אורי מקלב: הילד לא יכול להיות בקייטנה של בית-הספר כי ההסעות נפסקות.

אורי מקלב: בחינוך המיוחד ההסעות ממשיכות הלאה, יש להן את הזמן בו הן ממשיכות.

אורי מקלב: אבל ברגע שהוא בשילוב ובית-הספר הרגיל נגמר אז נגמר כל הטיפול בילד הזה בזמן שהוא כן חייב את זה.

אורי מקלב: הוא גם לא בתוך השכונה, הוא לא יכול להתמודד אפילו בכלים הרגילים של אבא רגיל.

אורי מקלב: זה עוד דבר שבמסגרת הפעילות לקיץ אמרתי שאני אוסיף על מה שאמרה חברת הכנסת זוארץ.

אורי מקלב: אני מודה לכם.

רויטל לן-כהן: הגברת רעיה לוי-גודמן מנהלת אגף החינוך המיוחד במשרד החינוך כאשר שאלנו למה אתם לא פותרים את הבעיה הזאת, הרי זה חוזר מנכ"ל, אמרה: שמי שרוצה את מה שנותן את החינוך המיוחד שילך לחינוך המיוחד.

רויטל לן-כהן: זאת המוטיבציה השלילית שמשרד החינוך גורם להורים לילדים האלה.

אורלי לוי אבקסיס: מי משלם בחינוך המיוחד?

אורלי לוי אבקסיס: איזה משרדים.

קריאות: משרד החינוך.

אורלי לוי אבקסיס: אתם מוכנים להוציא פי כמה בשוטף, העיקר לחסוך לכם את הגרוש.

אורלי לוי אבקסיס: שינוי חוזר מנכ"ל הוא הדבר הכי פשוט בעולם.

אורלי לוי אבקסיס: לא צריך הצעת חוק, אפילו לא צריך שינוי תקנות.

אורלי לוי אבקסיס: מנכ"לית משרד החינוך צריכה לדעת שזה פשוט הוראה מינימאלית במשיכת עט, לא יותר מכך.

אורלי לוי אבקסיס: היא גם חוסכת את הכסף.

אורלי לוי אבקסיס: אבל מצד שני, היא אומרת: טוב, תיקח אותו כי היא יודעת שלא תעשו את זה, ולכן היא אומרת את מה שהיא אומרת.

רויטל לן-כהן: את חייבת לדעת שחלק מההורים עושים כי זה אומר שחודשיים אנשים לא עובדים.

רויטל לן-כהן: מי שלא עובד ולא יכול להרשות לעצמו נאלץ לשלוח את הילד לחינוך המיוחד.

אורלי לוי אבקסיס: ואז זה תמיד לכל החיים וכל מה שזה אומר, וגם היכולת להשתלב.

אורלי לוי אבקסיס: נציג הורים, בבקשה.

אורלי לוי אבקסיס: אם ישנם עוד הורים שרוצים לדבר אני אתן להם.

אריאל צרויה: קוראים לי אריאל צרויה ואני אבא לילד בן חמש וחצי שהשנה יצא מהחינוך המיוחד, מגן תקשורת.

אריאל צרויה: ההמלצה גם של הצוות היתה לשלב אותו בשילוב היחידני.

אריאל צרויה: אני גר ברחובות ובמקצועי אני גם עורך-דין.

אריאל צרויה: אנחנו הקמנו קבוצת הורים לילדים עם צרכים מיוחדים בעיר שהיא די פעילה בעיר.

אריאל צרויה: לפני חודש וחצי פתאום תפסתי שאנחנו מגיעים ליולי ואין מסגרת לילד.

אריאל צרויה: בשנתיים שהוא היה בגן תקשורת זה באמת סוג של חממה שעוטפת אותך.

אריאל צרויה: אתה מקבל כביכול הכול.

אריאל צרויה: אתה ממשיך טיפולים אחר-הצהריים פרטניים.

אריאל צרויה: בגן התקשורת שהוא היה גם יחד עם העמותה לילדים בסיכון ממש קיבלנו את המסגרת כביכול עד חמש וחצי.

אריאל צרויה: יש הורים שהוציאו לפני, אבל עד חמש וחצי.

אריאל צרויה: כך זה המשיך גם ביולי ואוגוסט.

אריאל צרויה: סיימנו ב-15 לאוגוסט ואז אתה מוצא את עצמך עם שבועיים, וזה לא נורא.

אריאל צרויה: אבל פתאום אתה נוחת למסגרת הרגילה.

אריאל צרויה: אני לא יודע כמה אתם מודעים לזה, אבל אנחנו כהורים מדברים על זה שזה זכות לשלב ילד, אבל זו זכות שלא כל הורה יכול להרשות אותה לעצמו.

אורלי לוי אבקסיס: למה?

אורלי לוי אבקסיס: חוץ מהחופש הגדול מה עוד?

אריאל צרויה: אני כהורה מוציא על דביר שלי 8,500 שקל כל חודש.

אורלי לוי אבקסיס: אני חייבת להגיד לך שאני מכירה את זה מסיפורים של הורים אחרים נוספים.

אורלי לוי אבקסיס: השבוע היו לי פגישות עם כמה.

אורלי לוי אבקסיס: זה מטורף.

אורלי לוי אבקסיס: תסביר למה זה עולה לך.

אריאל צרויה: לפני שאני אסביר למה אני רוצה שאנשים פה יסתכלו עלינו ויבינו שאתם הופכים את הילדים האלה ואת המוסד החינוכי הזה לחינוך לעשירים בלבד.

אריאל צרויה: רק ילד שההורים שלו יכולים לעמוד בסכומים כאלה, אפילו בפחות, רק ילד כזה יוכל להתקדם.

אריאל צרויה: רק ילד כזה, בסופו של דבר, לא יהיה בהוסטל שיעלה למדינה אלפי שקלים בחודש.

אריאל צרויה: זאת אומרת, את הפתרון שלכם לחיסכון אתם עושים על חשבון הגב שלנו.

אריאל צרויה: יש הורים שהגב שלהם רחב, ויש הורים שהגב שלהם פחות, ויש הורים שהגב שלהם הוא לא רחב בכלל.

אריאל צרויה: גם אם הילד של ההורים האלה הוא פוטנציאל שילובי, הם משאירים את הילד שלהם במוסדות של החינוך המיוחד כי אין להם ברירה.

אריאל צרויה: אני מכיר אישית הורים כאלה שאומרים לי: אריאל, טוב לי שם.

אריאל צרויה: הוא במערכת שמותאמת לו, הוא נמצא במערכת שעוטפת אותו ואני לא יכולה לתת לו את זה בחוץ בפאן הפרטי.

אריאל צרויה: זה שובר אל הלב.

אורלי לוי אבקסיס: מה עולה לך באופן פרטי ומגדיל לך את ההוצאות?

אריאל צרויה: בואו נתחיל מהדבר הכי בסיסי פה.

אריאל צרויה: הדבר שעליו נופל וקם שילובו של ילד הן הסייעות.

אריאל צרויה: סייעות מהעירייה, ואני אומר את זה באמת בצורה הכי בוטה, ומי שנפגע שלא ייקח באופן אישי, סייעות עירייה במקרה הטוב הן לא עוזרות.

אריאל צרויה: במקרה הרע הן מזיקות.

אריאל צרויה: למה זה קורה?

אריאל צרויה: הבנות האלה מקבלות 21.5 שקלים לשעה.

אריאל צרויה: מי יגיע לשם?

אריאל צרויה: אני יכול להגיד מי מגיעה לשם.

אריאל צרויה: מגיעה לשם אחת שזוהי האופציה שלה.

אורלי לוי אבקסיס: האם הן לא עוברות קורסים מקדמיים?

אריאל צרויה: לא, לא.

רויטל לן-כהן: הדרישה בחוזר מנכ"ל עדיפות ל-12 שנות לימוד – מעליב.

אריאל צרויה: כשקראתי את זה פשוט נעלבתי בשביל הבן שלי.

אורית זוארץ: מה קורה בחינוך המיוחד?

אורית זוארץ: איזה סייעת מועסקות?

אריאל צרויה: אפשר להגיד שהסייעות שנמצאות בחינוך המיוחד הן בחורות שהן גם כן מקבלות פחות או יותר את הסכום הזה, אבל הן סייעות שנמצאות כבר תקופה.

אריאל צרויה: הן מכירות את הלקות.

אורלי לוי אבקסיס: יש להן רצף ויש להן מודעות ידיעה תוך כדי ניסיון מכל מיני מקרים ואירועים.

אריאל צרויה: נכון.

אריאל צרויה: אני מאוד מאוד מתחבר למה שאמרה רויטל כי אתה רואה את זה על הילדים שלנו.

אריאל צרויה: העניין הזה של הרצף הוא קריטי.

אורלי לוי אבקסיס: האם אתה משלם באופן פרטי?

אריאל צרויה: איך אנחנו עושים את זה?

אריאל צרויה: זו ההונאה הכי גדולה שיש במשרד החינוך.

אריאל צרויה: זה כביכול אתה לוקח סייעת שלך והיא נרשמת בתוך העירייה.

אורלי לוי אבקסיס: ואתה משלם לה משכורת נפרדת מהצד כי אתה אומר שהיא מספיק מוכשרת ואתה רוצה אותה שם.

אריאל צרויה: נכון.

אריאל צרויה: הן גם יודעות את זה.

אורית זוארץ: לא כל ראש רשות מוכן ללכת למתווה הזה.

רויטל לן-כהן: לא כל הרשויות משתפות איתנו פעולה.

אורלי לוי אבקסיס: למען הפרוטוקול, אני אגיד במילים פשוטות כדי שנבין מה נעשה.

אורלי לוי אבקסיס: תגיד לי אם אני טועה או צודקת.

אורלי לוי אבקסיס: כשאתם מזהים איזושהי סייעת אתם לא משחדים אותה, אבל באמת אולי משכנעים אותה לעבור דרך העירייה ולהירשם.

אורלי לוי אבקסיס: ואז אתם דואגים שהיא תעבוד עם הילד שלכם.

אורלי לוי אבקסיס: בתמורה אתם נותנים לה השלמת הכנסה.

אריאל צרויה: הצורה שבה את מתבטאת פה היא צורה עדינה של זה.

אורלי לוי אבקסיס: אני מנסה לעשות את זה בצורה פשוטה.

אורלי לוי אבקסיס: נותנים לה משכורת שתהיה שווה לה כי 21 שקלים בהחלט לא מספיקים.

אורית זוארץ: היא עובדת של ההורים בתוך מערכת החינוך.

אריאל צרויה: היא עובדת של מערכת החינוך לחלוטין.

אורית זוארץ: אני מכירה את זה באופן אישי.

אורית זוארץ: הייתי סגנית ראש מועצה, אנחנו מכירים את זה.

אורית זוארץ: יש לנו גן תקשורתי בתוך בית-ספר רגיל.

אורית זוארץ: ההורים באו עם מישהי ואמרו שהם רוצים שהעובדת הזאת תעבוד עם הילד שלהם ושהם מוכנים לעשות השלמת הכנסה.

אורית זוארץ: פורמאלית היא עובדת דרך הרשות המקומית עשרה חודשים, ובנוסף היא מקבלת את השלמת הכנסה.

אורלי לוי אבקסיס: לא, הוא לא מדבר על החופש הגדול אלא על השוטף, כי ב-21 שקל לשעה אחת שהיא טובה לא תעבוד.

אורית זוארץ: על השנה, על השנה.

אורית זוארץ: את ה-21 שקלים לשעה היא מקבלת מהרשות המקומית ואת ההשלמה היא מקבלת מההורים.

אריאל צרויה: העובדה היא שכדי שהילד שלך יתקדם וכדי שהתיווך יהיה בצורה הטובה ביותר אנחנו צריכים לשלם כסף, והרבה כסף, בשביל סייעות הכי טובות שיש.

אריאל צרויה: הן יודעות את זה והן מבקשות סכומים יפים, וזה בסדר גמור.

אריאל צרויה: אבל צריך להבין שרק הורה שיש לו גב מספיק רחב יכול לתת את זה לילד שלו.

רויטל לן-כהן: לילד שלי יש משלב ומשלבת.

רויטל לן-כהן: למשלבת יש תואר ראשון בפסיכולוגיה, המשלב שלו הוא בחור עם תואר מווינגיט והוא מאמן כדורסל.

אורלי לוי אבקסיס: אני מבינה שהם לא עובדים ב-21 שקלים לשעה.

אורלי לוי אבקסיס: אתם משלימים עוד איזה 21 שקלים לשעה.

אריאל צרויה: יש את מנחות ההתנהגות שכולנו כמעט עובדים איתן.

אריאל צרויה: מנחת התנהגות לוקחת 300 שקל.

אורלי לוי אבקסיס: בקיצור, למשפחה שחזקה מבחינה כלכלית אפשר יהיה לתת את השירותים הנדרשים.

אורלי לוי אבקסיס: משפחה אחרת תקרוס.

אריאל צרויה: אך ורק.

אריאל צרויה: אני ראיתי את זה קורה בשנתון של הבן שלי.

אורלי לוי אבקסיס: אתה אומר שבחופש הגדול אפילו את ה-21 שקלים האלה לא יהיה לך.

אריאל צרויה: לגבי החופש הגדול - צריך להבין, זה לא ודאי.

אריאל צרויה: בשבילי אי-הוודאות הזאת היא נוראית.

אריאל צרויה: אתה לא יודע מה אתה הולך לעשות ביולי.

אריאל צרויה: אנחנו ניסינו ליצור מסגרת של קייטנה יחד עם המתנ"ס.

אריאל צרויה: לא הצלחנו לקבל יד ומענה מהמתנ"ס.

אורית זוארץ: למרות שההצהרה של המתנ"סים זה שילוב ושיתוף אוכלוסיות עם צרכים מיוחדים, נעשו גם פרויקטים.

אריאל צרויה: אני יכול להגיד לך יותר מזה.

אריאל צרויה: המבנה היפה של המתנ"ס אצלנו נבנה על צרכים מיוחדים.

אריאל צרויה: קוראים לו "חוויות שוויץ".

אורלי לוי אבקסיס: זה טוב לגייס כספים, פחות טוב להוציא אותם.

אורלי לוי אבקסיס: הם יוציאו אותם על דברים מסוימים, אבל בוודאי לא על המטרה שלשמה הם גויסו.

אריאל צרויה: יש בריכה ובהידרותרפיה שלה אין כמעט ילדים עם צרכים מיוחדים.

אריאל צרויה: זה פשוט מטורף.

אריאל צרויה: זו בריכה שהמבנה נתרם בשביל ילדים עם צרכים מיוחדים.

אורלי לוי אבקסיס: יש פה ציניות.

אורית זוארץ: לדעתי, צריך פה ועדת חקירה לבדוק את כל העניינים האלה, או לעשות ועדה מיוחדת.

אורית זוארץ: זה מטורף.

אריאל צרויה: זה פשוט פוגע.

אורלי לוי אבקסיס: אני חושבת שאת רוב הדברים אמרת, אנחנו הזדעזענו.

אורלי לוי אבקסיס: אנחנו נעבור לעוד נציגות הורית.

יעל בלייברג: שלום, שמי יעל בלייברג.

יעל בלייברג: אני אימא לשלושה ילדים על הרצף.

יעל בלייברג: אני רוצה כרגע להציג את הדברים מהעיניים שלהם.

יעל בלייברג: השנה שעברה היתה השנה הראשונה שהיתה לי הזכות להיות עדה לילדים שלי בתכנית משולבת לגמרי, תכנית שבה ישנים, תכנית איקמפ.

יעל בלייברג: סליחה, על ההתרגשות.

יעל בלייברג: מה שראיתי שם היו פשוט ניסים ונפלאות.

יעל בלייברג: ראיתי את הפוטנציאל של הילד.

יעל בלייברג: הילד מתפקד, גר עם ילדים אחרים, מרגיש טוב עם עצמו.

יעל בלייברג: הוא מרגיש שחלק מכולם ולא נפרד .

אורלי לוי אבקסיס: מה עושים באיקמפ?

יעל בלייברג: איקמפ הוא מחנה קיץ הי-טק - מחשבים ובו מקבלים גם ילדים עם צרכים מיוחדים.

אורלי לוי אבקסיס: יפה.

יעל בלייברג: אף פעם לא ראיתי את הילד כל כך רגוע ומחייך, ואפילו מדבר עם ילדים אחרים ומתלהב.

יעל בלייברג: המחנה הוא עם לינה.

יעל בלייברג: לפי מה שידוע לי, אין בכלל בארץ מקום עם לינה ועם תכנית שדואגת לילדים האלה.

יעל בלייברג: זה פשוט מדהים.

יעל בלייברג: במשך כל השנה הילדים האלה נמצאים במקומות שבהם הם אולי לא מסתדרים עם הילדים האחרים, ואולי הם נחשבים לחריגים.

יעל בלייברג: צוחקים עליהם, יש מצבים של בריונות ודברים כאלה.

יעל בלייברג: אבל לפחות בקיץ שיהיה להם איזשהו מקום להתאוורר ולהיות שמחים, מקום שבו הם יכולים לבחור את התחום שלהם.

יעל בלייברג: הילדים שלי בחרו את תחום המחשבים.

יעל בלייברג: אם מישהו אוהב מתמטיקה אז שילך לחוג מתמטיקה.

יעל בלייברג: יש צורך במקום שיכול לתת הרגשה שהם מתפקידים ושהם טובים, מקום שמסוגל להרים אותם למקומות אחרים שאי-אפשר להגיע אליהם במשך השנה.

יעל בלייברג: צריך למצוא את התחום שבאמת מלהיב אותם.

יעל בלייברג: בסופו של דבר, אני בטוחה שההתקדמות - - -

אורלי לוי אבקסיס: כמה זה עלה לך?

יעל בלייברג: אני עובדת באיקמפ.

רויטל לן-כהן: הוא רשום 8,000 שקל לשבועיים.

אורלי לוי אבקסיס: ואתם משלמים את הסייעות, אתם משלמים את ה- - -

אורית זוארץ: ומה העלות של הנופשון שהרווחה מממנת?

אריאל צרויה: 520 שקל.

אורית זוארץ: ואתם לא יכולים לקבל את הכסף הזה?

קריאה: לא.

מירה קוסמן: לנופשונים עם לינה זה 350 שקל ליום.

אורית זוארץ: ואתם לא יכולים לקבל את הכסף הזה?

מירה קוסמן: לא, אי-אפשר לקבל את הכסף.

אורית זוארץ: הקייטנה הזאת מפוקחת על-ידי משרד החינוך?

אורלי לוי אבקסיס: שוב הפעם אנחנו מגיעים לאותה נקודה.

אורלי לוי אבקסיס: מפוקחת על-ידי משרד החינוך שבימים כסידורם במהלך השנה הלימודית התקנית היא כביכול או פחות או יותר מסובסדת על-ידי משרד החינוך.

אורלי לוי אבקסיס: אבל כשאנחנו מגיעים לחופש הגדול נגמרת ההכרה.

אורלי לוי אבקסיס: זה לא מספיק טוב בשביל הרווחה, ולא מספיק טוב אפילו בשביל מערכת החינוך כדי לשלם, או שמשלמים רק שהכסף הולך למקומות אחרים.

מירה קוסמן: אני מירה קוסמן, אני פועלת באיקמפ שהוא מחנה שיעל תיארה.

מירה קוסמן: אנחנו מקיימים תכנית של חינוך מיוחד.

מירה קוסמן: השנה היו לנו 28 חניכים משולבים במחנה.

מירה קוסמן: זה שילוב מלא במחנה הקיץ.

מירה קוסמן: אחרי כמה שנים מאוד מוצלחות החניכים חוזרים והם מאושרים.

אורלי לוי אבקסיס: זה פועל רק שבועיים בשנה?

מירה קוסמן: יש לנו שלושה מחזורי פעילות בחופש הגדול.

מירה קוסמן: אם דיברתם על מקומות עם לינה ודברים כאלה, יש הרבה תנועות תנוער שמקיימות פעילות עם לינה כאשר העלות היא הרבה יותר נמוכה, וגם לא יכולים להשתמש בנופשונים.

מירה קוסמן: לצורך העניין, תנועת נועם, תנועת הנוער העובד והלומד, צופים.

אורלי לוי אבקסיס: שוב, אנחנו מדברים על איזושהי זכות שהיא על הנייר, שהיא לא ברת מימוש, אלא אם כן אתה הולך למועצה המקומית.

אורלי לוי אבקסיס: הקייטנות של הרווחה זה לא שילוב, כולם שם ילדים בעלי צרכים מיוחדים.

אורלי לוי אבקסיס: אנחנו מדברים על ילדים שהם משולבים לאורך השנה.

מירה קוסמן: אני אסביר למה לא יכולים להשתמש בנופשונים.

מירה קוסמן: זה טמון במודל של המכרז.

מירה קוסמן: יש מכרז שמשרד הרווחה מוציא לנופשונים של לינה או קייטנות.

מירה קוסמן: הקריטריונים שלו מדברים בשפה של חינוך מיוחד.

אורלי לוי אבקסיס: אז מה שבשילוב לא מקבל.

אורית זוארץ: ומה קורה לקייטנות של משרד החינוך?

אורית זוארץ: שוב חוזרים לסיפור הפיקוח.

אורית זוארץ: מה קורה מבחינת הקריטריונים של משרד החינוך?

מירה קוסמן: זה באמת ההצעה של הוואוצ'רים.

מירה קוסמן: לתת את שיקול הדעת להורה, לדעתי זה - - -

אורלי לוי אבקסיס: אם זה יהיה בפיקוח זה בהחלט יכול להיות אופציה.

אורלי לוי אבקסיס: אבל האבסורד הוא שמה שקורה באותם מכרזים של הרווחה, ותקנו אותי אם אני טועה, הם מדברים על מסגרות מיוחדות, לא על מסגרות של שילוב.

מירה קוסמן: כן, המודל הוא מודל של חינוך מיוחד.

אורלי לוי אבקסיס: ולכן, כל ילד שהוא בר שילוב ובשנה כסידורה נמצא במערכת השילובית, לא יכול להיות, אלא אם כן אתה אומר שהוא יהיה רק עם ילדים שהם לא ברי שילוב.

מירה קוסמן: נכון.

אורלי לוי אבקסיס: זאת אומרת, הוא לא יהיה עם ילדים נורמטיביים.

אורלי לוי אבקסיס: בעצם יצרנו איזושהי משוכה שהיא חסם הכי גדול פה לאותם ילדים לקבל את הנופשונים האלה.

מירה קוסמן: וזה בסך הכול מכרז.

אורלי לוי אבקסיס: זה מראש סוגר בפניהם את הדלת.

אורלי לוי אבקסיס: תודה רבה.

אורלי לוי אבקסיס: אנחנו נפנה עכשיו למשרדים ונתחיל ממשרד החינוך.

אורלי לוי אבקסיס: מה קורה עם הכסף שעובר לאורך 12 חודשים.

אורלי לוי אבקסיס: הכסף עובר ידיים.

אורלי לוי אבקסיס: אתם מתמחרים 12 חודשים לגבי סייעות בשילובם של הילדים בעלי צרכים מיוחדים.

אורלי לוי אבקסיס: המועצה המקומית או האזורית מקבלת עבור 12 חודשים, ומעבירה רק עשרה חודשים.

אורלי לוי אבקסיס: היא מפטרת את אותן סייעות וזה גורם לכך שבהמשך יש קושי לאותם ילדים שהם תחת המטרייה שלכם, כי זה סייעת חדשה שיכול להיות שהיא לא מכירה את הילד.

אורלי לוי אבקסיס: שמענו פה מהורים שעד שהילד משתלב שוב חזרה לוקח לו עד חודש ינואר.

אורלי לוי אבקסיס: זה בזבוז זמן, בזבוז כוחות, וגם חוסר ניצול של אותם הורים את מה שמגיע להם על-פי חוק.

אורלי לוי אבקסיס: למה אתם לא מפקחים, הרי הכול בחוזר מנכ"ל?

שולמית כהן: שולמית כהן, אני עובדת באגף לחינוך מיוחד.

שולמית כהן: אני מפקחת ארצית לילדים עם לקויות חושים ואני מחליפה את רעיה שהיא מנהלת האגף.

שולמית כהן: חמש דקות לפני נאמר לי להגיע.

אורית זוארץ: מצוין, מאוד רציני ומאוד אחראי מצד מנהלת האגף.

שולמית כהן: סליחה, היא נמצאת בקופת-חולים.

שולמית כהן: קרה משהו בדרך לכאן, ממש בדרך.

אורית זוארץ: אנחנו פשוט רגילים להתנהלות הזאת מצד משרדים כאשר חמש דקות לפני הדיון מחליפים את הנציג.

שולמית כהן: לא.

שולמית כהן: לקחתי אותה למרפאה, הורדתי אותה שם.

אורית זוארץ: סליחה, סליחה.

אורית זוארץ: חוזרת בי.

שולמית כהן: לפני שאני משיבה לך לשאלה אני רוצה לתקן איזושהי טעות שהיתה גם אצל כרמל ואצל גם חבר הכנסת מקלב לגבי אותו עניין שהילדים מופלים לרעה גם במהלך השנה עם עניין ההסעות.

שולמית כהן: אנחנו צריכים לזכור שאנחנו מדברים על ילדים שלומדים במערכת החינוך הרגילה בכיתה הרגילה.

שולמית כהן: זאת אומרת, הילד גר סמוך לבית-הספר.

אורלי לוי אבקסיס: לא כל בתי-הספר משלבים, ולכן יש הסעות.

אורלי לוי אבקסיס: אני יודעת, אני מכירה את זה.

אורלי לוי אבקסיס: אצלנו בקיבוץ משלבים, ילדים מגיעים מרחוק בשביל השילוב הזה.

אורית זוארץ: הורים עוברים דירה בשביל השילוב.

שולמית כהן: ילד שמגיע מרחוק, ואם הוא גר מעל לשני קילומטרים בוודאי ובוודאי הוא זכאי להסעה.

שולמית כהן: אבל ילדים עם לקות מורכבת, ילדים עם עיוורון, ילדים עם נכות פיזית, ילדים עם בעיה נפשית, זה בכלל לא קשור למרחק מהבית לבית-הספר.

שולמית כהן: ילדים לפי הדוגמה שנתתי זכאים להסעה מפתח הבית עד לפתח בית-הספר גם אם הם לומדים בכיתה הרגילה.

שולמית כהן: הם לא צריך להיות בחינוך המיוחד לעניין הזה.

אריאל צרויה: הרשויות לא מבצעות והן אומרות בפה מלא שאנחנו לא זכאים לזה.

אורלי לוי אבקסיס: זה לא קורה הלכה למעשה?

אריאל צרויה: לא.

אריאל צרויה: לא אצל האוטיסטים.

שולמית כהן: חבל שמשרד החינוך לא יודע על זה.

קריאה: משרד החינוך יודע על זה.

אורלי לוי אבקסיס: אז עכשיו משרד החינוך ידע על זה.

אורית זוארץ: חברות וחברים, עכשיו יודעים.

אריאל צרויה: האם אני יכול לספר סיפור על איך אני משלם כסף על הסעה?

אורלי לוי אבקסיס: לא, בזה הרגע סיפרת.

אילן שי: עו"ד אילן שי, הלשכה המשפטית במשרד החינוך.

אילן שי: לגבי זכאות להסעה של ילדי חינוך מיוחד יש את הלקויות בחוק הסעה בטיחותית לילדים ובתקנות שלגביהם נקבע בחוק באופן אפריורי שהם זכאים להסעה.

אילן שי: לגבי ילדים אחרים, הזכאות להסעה היא על-פי צורך, האם יש בעיית ניידות לילד?

אילן שי: יש ילדים שהם גם לא ילדי חינוך מיוחד שיש להם לקות פיזית שמחייבת הסעה.

אורלי לוי אבקסיס: איך אנחנו עוברים את המשוכה הזאת?

אורלי לוי אבקסיס: מה צריך להגיד הורה כדי לקבל את אותו שירות של הסעה שאתה אומר שזה קיים בחוק?

אורלי לוי אבקסיס: מה הוא צריך להוכיח?

אילן שי: במידה וזה לא אחת מהלקויות שנמנו בחוק, הוא צריך להראות שיש איזושהי בעיה שמונעת ניידות.

אילן שי: זה לא אוטומטי.

אורלי לוי אבקסיס: אוטיזם לא נחשב?

אילן שי: אוטיזם אני חושב שלא קבוע בחוק.

אורלי לוי אבקסיס: אפשר לתת לו גם לעלות על האוטובוס לבד.

אורלי לוי אבקסיס: בוא נשים אותו בתחנה ונגיד לו: קח קו 9.

אילן שי: יכול להיות שהלקות שלו מגיעה עד כדי בעיית ניידות.

אורלי לוי אבקסיס: מה זאת אומרת?

אורלי לוי אבקסיס: אתם מודעים ויודעים שהוא זקוק לסייעת שצמודה אליו.

אורלי לוי אבקסיס: אבל אתם אומרים: לא, הוא יגיע באופן עצמאי.

אורלי לוי אבקסיס: יש פה איזשהו פרדוקס.

זיו מגור: הם בונים על הגב של ההורים.

אורלי לוי אבקסיס: ברור.

רויטל לן-כהן: לא, זה המוטיבציה השלילית.

רויטל לן-כהן: אם אני צריך לקחת ולהחזיר אותו אני לא יכולה לעבוד.

אילן שי: אנחנו לא בונים על הגב של ההורים.

אילן שי: החוק קבע שיש ילדים שהלקות שלהם כשלעצמה מבלי שנצטרך לעשות בדיקה נוספת - - -

אריאל צרויה: למה ילד אוטיסט במסגרת החינוך המיוחד כן זכאי להסעה, אבל אם אני רוצה לקדם אותו כדי שהמדינה תשלם פחות בעתיד אז זה צריך לבוא על הגב שלי?

אריאל צרויה: הילד הרי נשאר אוטיסט בין אם הוא בחינוך המיוחד - - -

אורלי לוי אבקסיס: אתה לא מנהל פה את הדיון, הבנו את השאלה.

אילן שי: אחת מנקודת המוצא באופן כללי לגבי שילוב היא שהילדים שמשולבים הם ילדים שהיכולות שלהם גבוהות יותר.

אורלי לוי אבקסיס: גבוהות יותר אבל לא שוות.

אורלי לוי אבקסיס: גבוהות יותר מילדים ברצף שהם אינם ברי שילוב, אבל הם עדיין לא כמו ילד נורמטיבי במערכת הרגילה.

אורלי לוי אבקסיס: לכן, ישנם האיזונים שאמורים לתת ולשפר לו באיזשהו אופן.

אורלי לוי אבקסיס: השוויון הוא לא מהותי, ולכן הכלים שנדרשים להביא אותו הם כלים שאנחנו צריכים לממן ולספק.

אורלי לוי אבקסיס: אתה אומר לי עכשיו: תחליטו, אם אתם רוצים לשלב אותו אז סימן שהוא נורמטיבי.

אילן שי: לא, זה לא מה שאמרתי.

אורלי לוי אבקסיס: אבל זו הברירה שנשארת פה.

אילן שי: הרי הוא לא נמצא במערכת הרגילה, הוא נמצא בתוך מסגרת השילוב.

אילן שי: מסגרת השילוב היא מסגרת של החינוך הרגיל שבה יש משאבים נוספים שנועדו לאפשר לו להשתלב במערכת הרגילה.

אילן שי: אבל היא לא בהכרח שווה למערכת של החינוך המיוחד.

רויטל לן-כהן: מצוין.

רויטל לן-כהן: שיירשם בפרוטוקול שמישהו הודה שהיא לא שווה כי הם טוענים שהם עושים שווה.

אילן שי: המשאבים הם לא בהכרח שווים.

אילן שי: אבל אנחנו חושבים שהילדים האלה מכיוון שיש להם יכולות גבוהות, באותם משאבים של השילוב הם מסוגלים להגיע להישגים של ילדי החינוך הרגיל.

קריאות: אבל קודם הם צריכים להגיע לבית-הספר - - -

אורלי לוי אבקסיס: חברים, חברים.

אורלי לוי אבקסיס: רגע, אני מבינה את סערת הרוחות, בעיקר של ההורים.

אורלי לוי אבקסיס: אנחנו נמשיך לתת למשרד החינוך לענות, בבקשה.

שולמית כהן: משרד החינוך מתקצב את התלמידים על-פי שלושה פרמטרים.

שולמית כהן: אף פעם הוא לא אמר שהוא נותן את זה באופן זהה.

שולמית כהן: הוא מתקצב על-פי גיל הילד, על-פי לקות ועל-פי עוצמת הלקות או מורכבות הלקות.

שולמית כהן: הוא אף פעם לא אמר שכולם מקבלים באופן שווה.

שולמית כהן: ילד בגיל שלוש או בגיל ארבע עם אותה לקות יקבל יותר מאשר ילד בן עשר מטבע הדברים.

רויטל לן-כהן: זה ממש לא מטבע הדברים.

רויטל לן-כהן: זו תפיסה חינוכית הזויה.

אורלי לוי אבקסיס: מה לגבי הכסף שמעבירים?

אורלי לוי אבקסיס: למה אתם לא בודקים?

אורלי לוי אבקסיס: למה בחוזר מנכ"ל אתם אומרים רשאי ולא חובה?

אורלי לוי אבקסיס: זה הכסף שהולך עם הילד לפי הזכות שהולכת אינדיבידואלית עם בעל הזכות.

אורלי לוי אבקסיס: אם אתם מעבירים לגבי סייעת 12 חודשים, למה אתם לא דואגים ש-12 החודשים האלה יגיעו לסייעת?

אורלי לוי אבקסיס: למה אתם נותנים כסף צבוע לשחק בו?

שולמית כהן: על-פי חוזר מנכ"ל שהיה הכסף מועבר לרשות המקומית עבור 12 חודשים.

שולמית כהן: הרשות המקומית יכולה להמשיך להעסיק סייעת לילד בזמן החופש, רק בזמן החופשה, במידה והרשות המקומית מפקחת על אותה מסגרת של החופשה.

שולמית כהן: והיה והילד לא משתמש בקייטנה או משהו כזה, הרשות המקומית אמורה לשלוח את הסייעת לתגבר מסגרות חינוך מיוחד שפועלות במהלך החופשה.

אורלי לוי אבקסיס: רק חינוך מיוחד?

שולמית כהן: יש הארכת שנת הלימודים, בוודאי.

קריאה: לא נכון.

שולמית כהן: תקראי חוזר מנכ"ל.

אורלי לוי אבקסיס: הסייעות לא מפוטרות?

שולמית כהן: זה משהו שאתם צריכים לשאול את הרשויות המקומיות, לא אותנו.

אורלי לוי אבקסיס: אני בטוח שכוונתך בנושא הזה טובה.

אורלי לוי אבקסיס: זה לא תפקידך הפורמאלי לבוא ולייצג פה.

אורלי לוי אבקסיס: אנחנו מבינים שהיה איזשהו אירוע בריאותי ולכן מי שיש לו את כל התשובות לא נמצא כאן איתנו.

אורלי לוי אבקסיס: אבל אתם נותנים יד לשחק בכסף הזה.

אורלי לוי אבקסיס: אתם כאילו עוצמים עין.

אורלי לוי אבקסיס: אתם אומרים: אנחנו מעבירים 12 חודשים.

אורלי לוי אבקסיס: אנחנו כותבים בחוזר מנכ"ל: רשאי.

אורלי לוי אבקסיס: בעצם זה שאתם אומרים רשאי הוא לא חייב.

אורלי לוי אבקסיס: הוא יכול לקחת את הכסף הזה לאן שהוא רוצה.

אורלי לוי אבקסיס: את אומרת: תשאלי אותם אם הם לוקחים את זה למקום אחר, מה את מתעסקת איתי?

אורלי לוי אבקסיס: אתם יכולים לצבוע את הכסף, הכסף הזה אמור להיות צבוע.

אורלי לוי אבקסיס: הכסף הזה אמור ללכת עם הילד.

אורלי לוי אבקסיס: לא איכפת לי שתעשי טלפון כדי לבדוק.

אורלי לוי אבקסיס: בינתיים אנחנו ניתן את רשות הדיבור לאחרים, אנחנו גם נפנה למשרד הרווחה בנושא הזה כדי להבין מה קורה פה.

אורלי לוי אבקסיס: אנחנו רוצים לקבל תשובה יותר ברורה.

אורלי לוי אבקסיס: מה עולה לכם לשנות חוזר מנכ"ל במילה אחת מרשאי לחובה?

אורלי לוי אבקסיס: מה הסיפור?

אורלי לוי אבקסיס: כי אם לא אנחנו יכולים לנסות לעשות פה תקנות וחוק.

אורלי לוי אבקסיס: אבל חבל לכבול אתכם בדברים שאתם יכולים לסדר.

אורלי לוי אבקסיס: תודה.

אורלי לוי אבקסיס: חברת הכנסת אנסטסיה מיכאלי.

אנסטסיה מיכאלי: גברתי יושבת-ראש הוועדה, האמת היא שאני מופתעת לשמוע פה את הדברים שנאמרו בוועדה.

אנסטסיה מיכאלי: אני רוצה לברך אותך על הדבקות במטרה ועל העקביות בטיפול בנושא הזה מתחילת הקדנציה על מנת לתת ולמצוא דרכים להיות אוזן קשבת לאותם אנשים.

אנסטסיה מיכאלי: הם לא מצאו פתרון ברשויות המקומיות במסגרת המועצות כפי שציינת, והם מגיעים לכאן על מנת לפתור את הבעיה, או על-ידי חקיקה, את גם יזמת הרבה מאוד דיונים בנושא הזה.

אנסטסיה מיכאלי: זה לא הדיון הראשון לקראת הקיץ, אלא הרבה מאוד פעמים נלחמת על זה.

אנסטסיה מיכאלי: אגב, לאחרונה הזמנתי מהממ"מ מסמך שמתייחס לכל נושא פיקוח על קייטנות הקיץ ככלל, לא רק במסגרות של ילדים עם צרכים מיוחדים.

אנסטסיה מיכאלי: בזמנו גם עשינו מהלך מסוים להכניס לסל התרבות את המדד של ילדים שיש להם סכרת נעורים והצלחנו לעשות את זה.

אנסטסיה מיכאלי: אבל בנושא של אוטיסטים אני יודעת שיש דרך ארוכה במדינת ישראל בטיפול בנושא הזה לעומת מדינות אחרות.

אנסטסיה מיכאלי: כשאני דיברתי עם כמה הורים שהילדים שלהם הם יותר מבוגרים מגיל 18, המדינה זורקת אותם לרחוב וכל הפעילות היא רק בזכות ההורים ומתקציבם.

אנסטסיה מיכאלי: ההורים מנסים למצוא יחד פתרון.

אנסטסיה מיכאלי: תודה לכל העמותות שמטפלות בנושא הזה.

אנסטסיה מיכאלי: זה באמת מוזר לי לראות את זה.

אורלי לוי אבקסיס: מזל שיש עמותות.

אנסטסיה מיכאלי: מזל שיש עמותות.

אנסטסיה מיכאלי: כחברה בוועדה לביקורת המדינה השתתפתי בהרבה דיונים מהסוג הזה.

אנסטסיה מיכאלי: אם בשלוש שנים לא מצאו פתרון אז יש לפנות למבקר המדינה החדש ולמצוא דרכים שהוא יפקח על אותו תקציב ועל אותו כסף שמיועד למצוא פתרון לאותם הורים.

אנסטסיה מיכאלי: בדרך כלל אחרי כל הדיונים בביקורת המדינה לא עושים שום דבר.

אנסטסיה מיכאלי: לדעתי, כאן הדרך היא לפנות לרשויות המקומיות ולמצוא דרכים לחקיקה.

אורלי לוי אבקסיס: זה משותף גם לשלטון המקומי, גם למשרד החינוך וגם למשרד הרווחה.

אורלי לוי אבקסיס: זה הזמן לשמוע את משרד הרווחה.

אורלי לוי אבקסיס: תודה רבה חברת הכנסת מיכאלי.

לילי אבירי: שמי לילי אבירי ואני מנהלת השירות לטיפול באדם עם אוטיזם.

לילי אבירי: אני רוצה נורא למחות על דברייך, כבוד חברת הכנסת.

לילי אבירי: אנחנו לא זורקים את הילדים מגיל 18.

לילי אבירי: עוד לא היה ילד מגיל 18 שהיה צריך מאיתנו שירות הן מסגרות חוץ-ביתיות - - -

וילמה מאור: זה לא הדיון עכשיו.

לילי אבירי: אני פשוט צריכה להגיב כי זה היה משהו - - -

אורלי לוי אבקסיס: יש קושי אחר מעל גיל 18, זה לא משהו שהוא מנותק.

אורלי לוי אבקסיס: יש קושי אחר מעל גיל 18 במסגרות שהן בעייתיות.

לילי אבירי: אני לא אומרת שיש קשיים בכל הטיפול, אני לא אומרת את זה.

אורלי לוי אבקסיס: בואי נתמקד בנושא הזה.

אורלי לוי אבקסיס: בואי נעבור לעניין הקייטנות והנופשונים.

אדוארד וייס: עו"ד אדי וייס, אני סגן היועץ המשפטי של משרד הרווחה.

אדוארד וייס: רק רציתי לעשות קצת סדר, מבחינתנו לפחות.

אדוארד וייס: זרקו כל מיני מונחים.

אדוארד וייס: רק למען הסדר הטוב, יש שני סוגים של מסגרות פה.

אדוארד וייס: יש קייטנות ויש נופשונים וזה שני דברים שונים.

אדוארד וייס: זה לא אותו הדבר.

אדוארד וייס: היה קצת בלבול, ולכן רציתי להבהיר.

אורלי לוי אבקסיס: זה עדיין מסגרת בחופש.

אדוארד וייס: זה מסגרת אבל מסגרת אחרת.

אדוארד וייס: בעיקר השוני הוא עניין הלינה, אבל המהות של המסגרת היא שונה.

אדוארד וייס: מבחינת משרד הרווחה, אנחנו נותנים שירותים במסגרת של מתן שירותי רווחה לאנשים לפי חוק.

אדוארד וייס: יש חוק שירותי הסעד שמסדיר את הנושא של מתן שירותי רווחה במדינת ישראל בתוך השירותים שאנחנו נותנים.

אדוארד וייס: יש לנו קייטנות במירכאות ונופשונים שהם לא משלבים.

אורלי לוי אבקסיס: הם לא משלבים, אבל אתם מכירים לאורך השנה בילדים משולבים - זה העניין.

אורלי לוי אבקסיס: למה בחופש הגדול לא ובמהלך השנה כן?

אדוארד וייס: נתייחס לזה גם כן, זה השלב הבא.

אדוארד וייס: לגבי מסגרות משולבות – לפחות לגבי ילדים מגיל 18 או 21 ומטה מדובר במסגרות שבאחריות משרד החינוך.

אורלי לוי אבקסיס: אבל במהלך השנה אתם מכירים בפיקוח של משרד החינוך.

אדוארד וייס: זה לא עניין של הכרה, אנחנו לא צריכים להכיר או לא להכיר.

אורלי לוי אבקסיס: הפיקוח של משרד החינוך הוא מספיק טוב בשבילכם.

אדוארד וייס: מה שאני אומר הוא שאנחנו נותנים שירותים להורים בנוסף.

אדוארד וייס: בדרך כלל כאשר ילד עם מוגבלות נמצא במערכת החינוך, רוב היום הוא מטופל על-ידי מערכת החינוך.

אדוארד וייס: יכול להיות מצב שהוא מקבל שירותים נוספים מעל השירותים האלה בגלל הצרכים המיוחדים ואז הוא אצלנו גם כן.

אדוארד וייס: כמובן אחרי שהוא מגיע לגיל 18 או 21 הוא עובר אלינו ככלל.

אדוארד וייס: מבחינת השירותים הנוספים, אנחנו נותנים במסגרת החוק, ויש לנו גם כן חוק שאנחנו לא נותנים אותם באופן ישיר.

אדוארד וייס: זה בדרך כלל באמצעות נותני שירותים על-פי חוק המכרזים.

אורלי לוי אבקסיס: אתם בונים את תנאי הסף ואת המכרז.

אורלי לוי אבקסיס: לכן, זה בידיים שלכם.

אדוארד וייס: לגבי השירותים שלנו זה בידיים שלנו.

אורלי לוי אבקסיס: מדוע אתם פוסלים או הופכים את אותו מכרז להיות מכרז שמתאים רק לילדים בעלי צרכים מיוחדים ללא אפשרות שילוב?

אדוארד וייס: לא, זה לא עניין של ללא אפשרות שילוב.

אדוארד וייס: זה במסגרת של מתן שירותים שלנו.

אורלי לוי אבקסיס: אתה יודע שאם כולם בסוף יוגדרו כילדים בעלי צרכים מיוחדים הכול ייפול לכם על הגב.

אדוארד וייס: כן, כן.

אדוארד וייס: אבל, שוב כפי שאמרתי, המסגרות המשולבות הן באחריות משרד החינוך.

אדוארד וייס: אחרי שראינו את החומר פה בכל זאת קיימנו דיון בתוך המשרד לגבי הקייטנות, הנופשונים לא - - - , מאחר ואנחנו מבינים שיש מסגרות שבאחריות משרד החינוך שיש ילדים שגם כן קשורים אלינו מבחינת המומחיות והם ילדים עם מוגבלות.

אדוארד וייס: סברנו שיש מקום לשבת עם משרד החינוך ולהגיע להסדר משותף שיאפשר אולי העברת תקציבים לצרכים המיוחדים.

אדוארד וייס: זה עוד לא גובש, צריך לשבת על זה ולבקש את העניין הזה - זה לגבי קייטנות.

אורלי לוי אבקסיס: אנחנו או טו טו בחופש הגדול.

אורלי לוי אבקסיס: אנחנו יכולים לקבוע שתעבירו לוועדה כי נשארו לנו לכל היותר שבועיים.

אורלי לוי אבקסיס: החופש הגדול הוא בראשון ביולי וזה אומר שיש לנו שבועיים לקבל פה תשובה גם של משרד החינוך וגם של משרד הרווחה לגבי איזושהי תכנית.

אורלי לוי אבקסיס: אני אגיד לך, גם לגבי הנופשונים ולגבי הקייטנות - -

אדוארד וייס: נופשונים זה משהו קצת אחר.

אורלי לוי אבקסיס: - - אתם צריכים להשאיר להורים את האופציה לבחור עם לינה או בלי לינה – זה נהדר.

אורלי לוי אבקסיס: יש הורים שמבחינתם זה הצלה כי לפעמים יש גם את הנקודה שהורים יכולים גם לנשום קצת, לתת להם איזשהו סוג של חופש לעצמם.

אורלי לוי אבקסיס: אני מודעת, יש לי גם שכנה.

אורלי לוי אבקסיס: אני פניתי למשרד הרווחה כשרצו לסגור שם מסגרת כלשהי אחר-הצהריים של ילדים בגלל שההורים העדיפו שם לינה של פעם בשבוע מאשר להתחיל להסיע את הילדים שלוש-ארבע פעמים ביום.

אורלי לוי אבקסיס: בסוף במשרד הרווחה היה עם מי לדבר.

אורלי לוי אבקסיס: הוא קיבל, הוא אמר: במקום לבטל ולהפוך את הכול לאחיד אנחנו נשאיר אופציות ומודל נוסף.

אורלי לוי אבקסיס: זה היה פתרון מבורך, מבחינתכם.

אורלי לוי אבקסיס: כשאתם רוצים להיות יצירתיים אתם יודעים טוב מאוד איך.

אדוארד וייס: כמה שנוכל במסגרת המוגבלות שלנו.

אורלי לוי אבקסיס: במסגרת המוגבלות.

אורלי לוי אבקסיס: אף אחד לא ביקש מכם להיות עכשיו משרד הבריאות.

אורלי לוי אבקסיס: אני אומרת בתוך המסגרת של המשרד שלכם, ביחד עם משרד החינוך.

אורלי לוי אבקסיס: אתה אומר שגם כך יש מגעים.

אדוארד וייס: כן, כן.

אדוארד וייס: אנחנו יזמנו את המגעים ואנחנו מציעים לשבת.

אורלי לוי אבקסיס: אנחנו מברכים על כך.

אורלי לוי אבקסיס: תוך שבועיים אנחנו נרצה לראות פה סיכומים כי אין לנו זמן, החופש הגדול בפתח, סיכומים על משהו שיאפשר גם את הניצול של תקציבים שנמצאים במשרד החינוך וגם ניצול של תקציבים שנמצאים במשרד הרווחה כדי ליצור להורים האלו את הפלטפורמה הנכונה של השילוב שלהם ושל הילדים שלהם בקיץ.

אורלי לוי אבקסיס: נציגת אלו"ט, משפט.

כרמל אבנד: אני מברכת על שיתוף הפעולה.

כרמל אבנד: מרכז השלטון המקומי חייב להיות שותף לזה.

אורלי לוי אבקסיס: בוודאי, בוודאי.

אורלי לוי אבקסיס: רות דיין היתה צריכה להגיע ולא הגיעה.

אורלי לוי אבקסיס: נכנס נציג של השלטון המקומי.

אורלי לוי אבקסיס: לא מבין בחור, לא בקי בכלל, ולכן הוא יצא.

אורלי לוי אבקסיס: משרד הרווחה צריך להעביר את הכסף ואז הם - - -

וילמה מאור: גם יתמכו.

רויטל לן-כהן: אם יש אפשרות שגם יחזירו כי חלק מהילדים היו חייבים להירשם כבר לפני חודש כדי שיהיה להם מקום בקייטנה.

אורלי לוי אבקסיס: לשפות, וזה משהו שאפשר גם לעשות רטרואקטיבית.

אורלי לוי אבקסיס: האם המועצה לשלום הילד רוצה להגיד משהו?

אורלי לוי אבקסיס: אוקיי.

אורלי לוי אבקסיס: יש פה מישהו שרצה לדבר ולא דיבר?

זיו מגור: כן.

זיו מגור: עו"ד זיו מגור מנהל האגף לקידום זכויות באלו"ט.

זיו מגור: רק רציתי לעדכן שאין בשום מקום, לא בחוק, תקנות או חוזר מנכ"ל, שילדים שמשולבים יחידנית לא זכאים להסעות.

זיו מגור: בגלל הוויכוח הזה חבר הכנסת זבולון אורלב פנה בשמנו עם שני מקרים לדוגמה בעניין הזה כדי להסדיר את הנושא הזה סופית, כי כנראה שלא מספיק שלא כתוב, צריך לכתוב שזכאים.

זיו מגור: הוא פנה לנציב תלונות הציבור שהוא מבקר המדינה ואנחנו ממתינים לתשובתו בעניין הזה.

אורלי לוי אבקסיס: אנחנו גם נמתין לתשובה, אנחנו לא נעמיס.

אורלי לוי אבקסיס: אם יש כבר פנייה אז זה בסדר.

אורלי לוי אבקסיס: לא כתוב שלא מגיע לו.

אורלי לוי אבקסיס: גם אנשי משרד החינוך יתייחסו לנקודה הזאת.

אילן שי: הזכאות להסעות קבועה באופן מפורש.

אילן שי: תקנות לימוד חובה וחינוך ממלכתי רישום קובעות את הזכאות בחינוך הרגיל, וחוק הסעה בטיחותית לילדים קובע את הזכאות בחינוך המיוחד.

אילן שי: זה לא שאנחנו עכשיו צריכים גם כן לקבוע הסדר מי לא זכאי.

אילן שי: יש הסדר שקובע מי זכאי.

זיו מגור: אבל הלכה למעשה זה לא קורה.

אורלי לוי אבקסיס: זו שאלה אחרת.

אורלי לוי אבקסיס: אני גם יודעת שיש בעיות, למשל, עם החינוך המשולב או החינוך המיוחד.

אורלי לוי אבקסיס: אם בוחרים שם את יום חינוך ארוך או יום חינוך קצר אז יש בעיה מי לוקח את ההסעות, משרד הרווחה או משרד החינוך.

אורלי לוי אבקסיס: אני יודעת, אלו נושאים שעומדים בפני עצמם.

אורלי לוי אבקסיס: אולי אנחנו נעשה את זה בוועדה לזכויות הילד כשאני אתמנה שם בשבוע הבא.

אורלי לוי אבקסיס: זו נקודה שלגביה אתם יכולים לפנות אליי ולהזכיר לי אותה.

אורלי לוי אבקסיס: נעשה על זה דיון רחב.

אורלי לוי אבקסיס: גברתי, שמך לפרוטוקול.

אורה גורודצקי: שמי אורה גורודצקי ואני אימא לשתי בנות עם סינדרום מיוחד שהוא מאוד נדיר בארץ, הן היחידות בארץ עם הסינדרום הזה.

אורה גורודצקי: הן משולבות בחינוך רגיל.

אורה גורודצקי: ילדה אחת יושבת בכסא גלגלים ממונע, היא משותקת לכל החיים.

אורה גורודצקי: השנייה ברוך השם הולכת, אבל יש לה בעיות אחרות.

אורה גורודצקי: מדובר באותו סינדרום, סינדרום משפחתי.

אורה גורודצקי: הדברים שאמר האבא מרחובות ואמרו כל ההורים וכל הארגונים הם מאוד נכונים.

אורה גורודצקי: זה קורה יום יום עם כל הסייעות ועם הכול.

אורה גורודצקי: לא מקבלים ל-12 חודשים בסוף אלא מקבלים בידיים ל-10 או ל-11 גג.

אורה גורודצקי: יש גם כל מיני בעיות.

אורה גורודצקי: למשל, כאשר הסייעות חולות ואין סייעת מחליפה.

אורלי לוי אבקסיס: זאת אומרת, אם הסייעת חולה הילדה לא יכולה להגיע לספסל הלימודים.

אורה גורודצקי: כן.

אורה גורודצקי: מביאים ב"שחור" כמו שאומרים.

אורלי לוי אבקסיס: את משלמת באופן פרטני ואישי.

אורה גורודצקי: כן, עושים דברים ב"שחור" כדי שנמשיך לקדם את הילדה כפי שכולם אמרו.

אורה גורודצקי: יש גם בעיות עם ההסעות.

אורה גורודצקי: היתה לי בעיה עם ההסעה.

אורה גורודצקי: יש לי ילדה בכסא גלגלים.

אורה גורודצקי: אנחנו גרים מאוד קרוב בינתיים.

אורה גורודצקי: יש לנו גם בעיה מאוד גדולה עם הבית.

אורה גורודצקי: יש לנו חמש שנים אישור לדירת נ"ר, אבל שום דבר לא מסתדר.

אורה גורודצקי: נותנים סכום של כסף כל כך קטן שבו אי-אפשר לקנות דירה שיכולה להתאים לילדה עם כיסא גלגלים.

אורה גורודצקי: חמש שנים יש לי כבר אישור בידיים.

אורה גורודצקי: אבל נותנים 600,000 ובסכום הזה אין אף דירת קרקע ולא זז כלום.

אורה גורודצקי: אנחנו גרים ממש בתת-תנאים עם ילדה שזזה בין קיר לקיר ושוברת קירות ואת הרגליים של האחים, שהשם יעזור לנו.

אורלי לוי אבקסיס: אמן.

אורה גורודצקי: יש גם בעיה עם ההסעות.

אורה גורודצקי: שנתיים נלחמתי, מאשרים בסוף.

אורה גורודצקי: פניתי למבקר המדינה ואישרו לי הסעה ליום יום ולא אישרו לי הסעה לטיולים.

אורה גורודצקי: אם כל הכיתה יוצאת לטיול אנחנו צריכים להזמין מאיזשהו ארגון או לקחת אוטו פרטי, אם יש אפשרות.

אורה גורודצקי: אנחנו שילמנו את זה מהכיס הפרטי שלנו.

אורה גורודצקי: פעם אחת ביקשנו מבית-הספר.

אורה גורודצקי: ההסעה עלתה 900 שקל והמנהלת אמרה שהיא לא יכולה לממן הסעה לילד אחד ב-900 שקל.

אורה גורודצקי: פשוט שילמנו בכסף פרטי כל השנתיים.

אורלי לוי אבקסיס: ומשרד החינוך לא?

אורלי לוי אבקסיס: פה מדברים כבר על נכות שבתוך החוק ובתוך התקנות.

אילן שי: אין ספק שילדה בכיסא גלגלים זכאית להסעה.

אורה גורודצקי: טיול לא נחשב בחוק כמו שהסבירו לי.

אילן שי: אני חייב לציין שאני לא מכיר את הסוגיה של טיולים.

שולמית כהן: השאלה היא האם מנהל בית-הספר פנה למי שהוא היה צריך לפנות כדי לקבל את אותה תוספת?

שולמית כהן: את זה צריך לבדוק.

אורלי לוי אבקסיס: בואו נבדוק.

אורה גורודצקי: פנינו להרבה, אני פניתי והיא פנתה וכל המפקחות - - -

אורלי לוי אבקסיס: תיפגשו אחרי הישיבה.

אורלי לוי אבקסיס: תעבירי את המקרה הפרטני הזה, אולי בזה כן אפשר.

שולמית כהן: אני ביקשתי והיא כבר העבירה.

אורה גורודצקי: דיברתי כבר עם שולמית.

אורה גורודצקי: אני רוצה להתייחס לנופשונים.

אורה גורודצקי: זה נכון שיש נופשון לילדים מיוחדים או לילדים משולבים.

אורה גורודצקי: במקרה שלנו יש נופשון של קייטנה בתוך השכונה ובתוך הקהילה.

אורה גורודצקי: הילדה מאוד רוצה ללכת עם אותן בנות היא נמצאת כל השנה.

אורה גורודצקי: העירייה לא מאשרת סייעת לאותה קייטנה שלא מוכרת.

אורה גורודצקי: כמה בנות עושות במתנ"ס או בבית-ספר או בבית גדול של מישהו והעירייה לא מאשרת לילדה ללכת.

אורה גורודצקי: הילדה יושבת בבית בקיץ ובוכה: למה כל הכיתה הולכת ואני בבית?

אורלי לוי אבקסיס: כן.

אורלי לוי אבקסיס: אומרים לה :

אורלי לוי אבקסיס: או שתלכי עם ילדים רק בעלי צרכים מיוחדים.

אורלי לוי אבקסיס: יש פה פרדוקס.

אורה גורודצקי: הקייטנה מוכנה לקבל.

אורלי לוי אבקסיס: כן, הקייטנה מוכנה לקבל אבל אף אחד לא מוכן להשתתף.

אורלי לוי אבקסיס: יש פה פרדוקס ובסופו של דבר או שהוא נופל על גבם של ההורים במאה אחוזים או שהוא גורם לכך שהילדים לא נהנים.

אורלי לוי אבקסיס: הם חוסכים כסף למדינה או למשרדים האחרים כי הם פשוט נשארים בבית.

אורלי לוי אבקסיס: אבל ההורים שלהם נאלצים להישאר בבית.

אורלי לוי אבקסיס: אז או שהם מוציאים מהכיס שלהם כדי לשלם מאה אחוז או שהם נדרשים לעזוב את העבודה ולשבת בבית במהלך החופשה.

אורלי לוי אבקסיס: בנוסף, אנחנו גם מדברים על נושא הסייעות שמועסקות במהלך השנה ומפוטרות במהלך הקיץ.

אורלי לוי אבקסיס: בתחילת שנת הלימודים הפורמאלית לא תמיד מתקבלים אותם אנשים.

אורלי לוי אבקסיס: לוקח זמן לילד ולסייעת להכיר האחד את השני ולהכיר את הצרכים המיוחדים האינדיבידואלים של כל ילד, כך יוצא שהשילוב של הילד מתחיל באמת רק מינואר.

אורלי לוי אבקסיס: אנחנו שמענו את זה מכמה הורים.

אורלי לוי אבקסיס: אנחנו מבזבזים פה לא מעט חודשים חשובים מאוד לאותו ילד.

אורלי לוי אבקסיס: אנחנו גם חוזרים אחורנית כי יש רגרסיה בהתקדמות של אותם ילדים.

אורלי לוי אבקסיס: אנחנו לא מצליחים להניב את כל הפירות שחוק השילוב בא להביא ולתת מבחינת פתרונות.

אורלי לוי אבקסיס: לגבי החופש הגדול - אנחנו מנסים לראות ואנחנו נבקש מהמשרדים.

אורלי לוי אבקסיס: אנחנו שמענו על יוזמה מאוד יפה של משרד הרווחה שפנה למשרד החינוך כדי לפתור את הנושא של חוסר בתיאום בין הנופשונים והקייטנות להם זכאים הילדים במסגרת החינוך המשולב.

אורלי לוי אבקסיס: ולכן, מי שיכול לנצל את אותן קייטנות של משרד הרווחה לא יכול להיות בשילוב המיוחד כי הוא צריך להיות רק עם ילדים בעלי צרכים מיוחדים.

אורלי לוי אבקסיס: משרד הרווחה מבחינתו אומר: אני מכיר רק בעלי צרכים מיוחדים.

אורלי לוי אבקסיס: משרד החינוך אומר: מבחינת השילוב, השלטון המקומי יעשה מה שהוא רוצה באותם כספים שעוברים אליו.

אורלי לוי אבקסיס: אנחנו לא ניתן לזה לקרות.

אורלי לוי אבקסיס: בתוך שבועיים אנחנו נבקש פה ממשרד החינוך, הרווחה והשלטון המקומי.

אורלי לוי אבקסיס: שלושתם יחד בשיתוף פעולה יהיו חייבים לתת מענה ולהציג אותו פה בפני הוועדה לגבי מימון הסייעות והנופשונים וקייטנות הילדים הנמצאים בשילוב.

אורלי לוי אבקסיס: אנחנו נעשה ישיבה תוך שבועיים.

אורלי לוי אבקסיס: בנוסף, אנחנו רוצים לפנות למשרד החינוך לתת לנו פתרונות לגבי ההסעות ומה קורה איתן לגבי ילדים בחינוך.

אורלי לוי אבקסיס: לתת לנו, לפחות להאיר את עינינו בנושא הזה.

אורלי לוי אבקסיס: אנחנו פונים גם למשרד החינוך לבדוק את הנושא הזה של חוזר מנכ"ל, ולבדוק את השינוי של ההוראה בין חייב לבין רשאי לגבי העברת התקציבים של הסייעות לגבי חודשי החופש הגדול.

אורלי לוי אבקסיס: תודה רבה, הישיבה נעולה.

אורלי לוי אבקסיס: אנחנו ניפגש פה עוד שבועיים, עם תשובות אני מקווה.